Man sterf, vrou kritiek ná voertuig rolFoto: ER24 ŉ Man is dood en ŉ vrou kritiek beseer nadat hul voertuig op die R512-pad naby Lanseria in Johannesburg gerol het. Russel Meiring, ŉ woordvoerder van ER24, het gesê die voertuig het langs die pad op sy dak gelê. Die man was reeds dood en sy liggaam moes uit die wrak gesny word. “Paramedici moes versigtig te werk gaan om die vrou uit die voertuig uit te kry voor hulle gevorderde behandeling kon toepas. Sy is op die toneel gestabiliseer en met ŉ ambulans na ŉ nabygeleë hospitaal geneem vir verdere behandeling,” het Meiring gesê.